30.12.2022.
LV
Eiropas Savienības Oficiālais Vēstnesis
C 498/47
25. tādēļ aicina Eiropas Komisiju izstrādāt jaunu Eiropas ilgtermiņa stratēģiju 2030. gadam, sasaistot zaļās un digitālās pārkārtošanās prioritātes, vienlaikus stiprinot ES ekonomisko, sociālo un teritoriālo kohēziju; uzsver, ka šai stratēģijai būtu jāveido pamats visām ES politikas jomām un fondiem, ar kuriem atbalsta investīcijas, saskaņā ar kohēzijas ziņojumā ieviesto principu “nekaitēt kohēzijai”;
26. ir sarūgtināta par koordinācijas un sasaistes mehānisma trūkumu starp ANM un kohēzijas politiku, kā arī par pārklāšanās risku un izspiešanas efektu, ja nav reāla mehānisma, kas pārbaudītu ANM finansējuma papildināmību;
27. uzsver nepieciešamību nodrošināt ES investīciju politiku vienlīdzību, lai izvairītos no konkurences starp dažādām ES politikas jomām uz vietas, jo pašlaik valsts atbalsta noteikumi ir šķērslis kohēzijas politikas īstenošanai salīdzinājumā ar citām politikas jomām;
28. šajā sakarā prasa Eiropas Komisijai pamatīgi apsvērt, kas jāmaina ES tiesiskajā regulējumā valsts atbalsta jomā, lai uz projektiem, kurus atbalsta ar dažādām ES programmām un fondiem, attiektos vienādi noteikumi;
Kohēzijas politikas labāka integrācija Eiropas pusgadā 29. konstatē, ka ziņojumā par kohēziju nav minēta saikne starp kohēzijas politiku un ES ekonomikas pārvaldības sistēmu, neraugoties uz Eiropas pusgada pieaugošo lomu kohēzijas politikas īstenošanā 2021.–2027. gada plānošanas periodā;
30. atzinīgi vērtē to, ka 2022. gada maijā publicētajā Eiropas pusgada pavasara paketes ziņojumos par valstīm ir iekļauta jauna sadaļa par teritoriālajām atšķirībām, ar nosacījumu, ka šīs iekļaušanas mērķis ir vienīgi stiprināt teritoriālo kohēziju Eiropā, nevis uzspiest strukturālas reformas, kas ir pilnībā atrautas no kohēzijas politikas ilgtermiņa mērķiem;
31. aicina Komisijai attiecīgajos ziņojumos par valstīm un konkrētām valstīm adresētajos ieteikumos turpināt centienus pievērst lielāku uzmanību teritoriālās kohēzijas problēmām, kas skar Eiropas teritorijas un reģionus;
32. aicina vispusīgāk apsvērt pašreizējās ekonomikas politikas koordinācijas sistēmas reformas, lai dažādos Eiropas pusgada posmos varētu iekļaut principu “nekaitēt kohēzijai” un plašāk iesaistīt vietējās un reģionālās pašvaldības;
33. pamatojoties uz 8. ziņojumu par kohēziju, konstatē, ka publisko investīciju nepietiekamība Eiropas Savienībā ir slēpts parāds; atkārtoti pauž savu vairākkārt izteikto aicinājumu strukturālajos, publiskajos vai tiem pielīdzināmajos izdevumos, kā tie definēti Stabilitātes un izaugsmes paktā, neietvert publiskos izdevumus, ko dalībvalstis un pašvaldības tērē kā struktūrfondu un investīciju fondu līdzfinansējumu: tas ir līdzfinansēšanas “zelta noteikums”; uzsver, ka publiskās investīcijas, piemēram, ilgtspējīgas zaļās, digitālās un sociālās pārkārtošanās īstenošanai un Eiropas konkurētspējas saglabāšanai paredzētās investīcijas ir svarīgas nākamajām paaudzēm, un tādēļ tām jāpievērš pienācīga uzmanība, tostarp mainot ES grāmatvedības noteikumus;
34. atkārtoti pauž savu iepriekšējos atzinumos (1) formulēto aicinājumu izstrādāt rīcības kodeksu vietējo un reģionālo pašvaldību ieguldījumam Eiropas pusgadā.
Minētais rīcības kodekss ir nepieciešams, lai Eiropas pusgadu padarītu pārredzamāku, iekļaujošāku un demokrātiskāku, kā arī efektīvāku, iesaistot vietējās un reģionālās pašvaldības.
Tas palielina līdzatbildību vietējā un reģionālajā līmenī, tādējādi uzlabojot vēlamo ekonomikas reformu īstenošanu dalībvalstīs;
(1)
Reģionu komitejas atzinums “Plāns ES atveseļošanai no Covid-19 pandēmijas: Atveseļošanas un noturības mehānisms un tehniskā atbalsta instruments” (OV C 440, 18.12.2020., 160. lpp.).
Reģionu komitejas atzinums “Eiropas pusgads un kohēzijas politika: strukturālo reformu pielāgošana ilgtermiņa ieguldījumiem” (OV C 275, 14.8.2019., 1. lpp.).
Reģionu komitejas atzinums “Eiropas pusgada pārvaldības uzlabošana.
Rīcības kodekss vietējo un reģionālo pašvaldību līdzdalībai” (OV C 306, 15.9.2017., 24. lpp.).